ประกาศ กประกาศ ก.พ.อ.เรื่องหลักเกณฑ์และวิธีการประเมินคุณสมบัติและผลงานทางวิชาการเพื่อให้ผู้ดำรงตำแหน่งศาสตราจารย์ได้รับเงินเดือนในอันดับ ท.๑๑พ.ศ. ๒๕๕๐ อาศัยอำนาจตามความในมาตรา๑๔ (๓) แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ ก.พ.อ.จึงกำหนดหลักเกณฑ์และวิธีการประเมินคุณสมบัติ ผลงานทางวิชาการและจริยธรรมและจรรยาบรรณทางวิชาการเพื่อให้ผู้ดำรงตำแหน่งศาสตราจารย์ได้รับเงินเดือนในอันดับ ท.๑๑ ไว้ดังต่อไปนี้ข้อ ๑[๑] ให้ใช้ประกาศ ก.พ.อ.นี้นับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ผู้ดำรงตำแหน่งศาสตราจารย์ที่รับเงินเดือนในอันดับ ท.๑๐ จะประเมินให้ได้รับเงินเดือนในอันดับ ท.๑๑ในสาขาวิชาเดียวกับสาขาวิชาที่ได้รับแต่งตั้งให้ดำรงตำแหน่งศาสตราจารย์นั้นต้องปฏิบัติตามมาตรฐานภาระงานตามที่ก.พ.อ. กำหนด มีผลการสอน ผลงานทางวิชาการ และจริยธรรมและจรรยาบรรณทางวิชาการดังต่อไปนี้(๑)ผลการสอน มีชั่วโมงสอนประจำ วิชาหนึ่งวิชาใดที่กำหนดไว้ในหลักสูตรของสถาบันอุดมศึกษา(๒)ผลงานทางวิชาการเพิ่มขึ้นภายหลังจากได้รับแต่งตั้งให้ดำรงตำแหน่งศาสตราจารย์ในสาขาวิชาเดิมและต้องเป็นผลงานวิจัยค้นคว้าใหม่ ๆหรืองานริเริ่มอย่างอื่นที่ยังผลให้เกิดความก้าวหน้าทางวิชาการซึ่งเป็นผลงานในสาขาวิชาเดียวกันหรือเกี่ยวข้องกับสาขาวิชาที่ได้รับแต่งตั้งเป็นศาสตราจารย์เช่น ผลงานวิจัย ตำรา หนังสือหรืองานริเริ่มอย่างอื่นที่ยังผลให้เกิดความก้าวหน้าทางวิชาการ และได้รับการเผยแพร่ตามเกณฑ์ที่ก.พ.อ. กำหนดกรณีที่มีผู้มีส่วนร่วมหลายคนให้ผู้มีส่วนร่วมส่งหลักฐานรับรองการมีส่วนร่วมในผลงานว่าแต่ละคนมีส่วนร่วมในปริมาณเท่าใดพร้อมระบุบทบาทหน้าที่ความรับผิดชอบโดยเทียบเคียงกับบทบาทหน้าที่ความรับผิดชอบของผู้มีส่วนร่วมทุกคนในผลงานนั้นมาประกอบการพิจารณาด้วย(๓)เป็นผู้มีผลงานทางวิชาการที่ได้รับการอ้างอิงในลักษณะดังต่อไปนี้(ก)ได้รับการอ้างอิงในวารสาร ตำราหรือหนังสือที่เชื่อถือได้ในวงวิชาการโดยเฉพาะที่เป็นผลงานใหม่หรือการอ้างอิงผลงานซึ่งมีหลักฐานชัดเจนว่า มีการนำผลงานวิจัยค้นคว้าหรือสิ่งประดิษฐ์ของตนไปใช้ประโยชน์ทางวิชาการหรือวิชาชีพอย่างกว้างขวาง จนเป็นที่ยอมรับในสาขาวิชาเดียวกันและหลักฐานดังกล่าวเป็นสิ่งที่เชื่อถือได้(ข)การอ้างอิงผลงานทางวิชาการซึ่งมีหลักฐานชัดเจนว่ามีการนำผลงานทางวิชาการหรือสิ่งประดิษฐ์ของผู้ขอไปใช้ประโยชน์ทางวิชาการอย่างกว้างขวางจนเป็นที่ยอมรับในสาขาวิชาชีพเดียวกัน และหลักฐานดังกล่าวเป็นสิ่งที่เชื่อถือได้(ค)การอ้างอิงตนเองหรือการอ้างอิงในวิทยานิพนธ์ของศิษย์ที่ตนทำหน้าที่ควบคุมหรือปรึกษาวิทยานิพนธ์มิให้นำมานับ(ง)การอ้างอิงผลงานทางวิชาการ ควรมีการอ้างอิงทั้งงานเดิมและงานใหม่อย่างต่อเนื่องสม่ำเสมอและสามารถนับความเป็นแหล่งอ้างอิงได้ทั้งในอดีตจนถึงปัจจุบัน(๔)เป็นผู้ที่ได้รับการยอมรับนับถือในวงวิชาการหรือวิชาชีพในสาขาวิชานั้น ๆ ได้แก่(ก)ได้รับรางวัล รางวัลเกียรติยศ รางวัลประกาศเกียรติคุณ หรือได้เกียรติบัตรยกย่องทางวิชาการในระดับชาติหรือนานาชาติ(ข)ได้รับเชิญเป็นผู้เชี่ยวชาญ หรือผู้ทรงคุณวุฒิในสาขาวิชานั้น ๆในประเทศหรือต่างประเทศ(ค)ได้รับเชิญไปเสนอผลงานทางวิชาการหรือบรรยายทางวิชาการเรื่องใดเรื่องหนึ่งในระดับนานาชาติ(ง)ได้รับเชิญเป็นที่ปรึกษาเฉพาะด้านในองค์กรวิชาการหรือวิชาชีพ(จ)ผลงานทางวิชาการที่เป็นที่ยอมรับในลักษณะอื่นที่เทียบเคียงได้(๕)จริยธรรมและจรรยาบรรณทางวิชาการการพิจารณากำหนดตำแหน่งศาสตราจารย์ให้ได้รับเงินเดือนในอันดับ ท.๑๑ต้องคำนึงถึงจริยธรรมและจรรยาบรรณทางวิชาการตามที่กำหนดไว้ในข้อ ๕.๑.๔ ของประกาศก.พ.อ. เรื่องหลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์รองศาสตราจารย์ และศาสตราจารย์ (ฉบับที่ ๒) พ.ศ. ๒๕๕๐ข้อ ๓ กรณีผู้ดำรงตำแหน่งศาสตราจารย์ที่รับเงินเดือนในอันดับ ท.๑๐ จะประเมินให้ได้รับเงินเดือนในอันดับ ท.๑๑ในสาขาวิชาที่แตกต่างไปจากสาขาวิชาเดิมที่ได้รับแต่งตั้งให้ดำรงตำแหน่งศาสตราจารย์ต้องปฏิบัติตามมาตรฐานภาระงานตามที่ ก.พ.อ. กำหนด มีผลการสอน ผลงานทางวิชาการและจริยธรรมและจรรยาบรรณทางวิชาการที่จะประเมินตามหลักเกณฑ์ที่กำหนดในข้อ ๒ (๑)(๒) (๓) (๔) และ (๕) โดยผลการสอนในสาขาวิชาที่แตกต่างไปจากสาขาวิชาเดิมผ่านการประเมินจากคณะกรรมการพิจารณาตำแหน่งทางวิชาการตามหลักเกณฑ์และวิธีการที่กำหนดในข้อบังคับของสภาสถาบันอุดมศึกษาข้อ ๔ วิธีการแต่งตั้งผู้ดำรงตำแหน่งศาสตราจารย์ที่รับเงินเดือนในอันดับ ท.๑๐ ให้ได้รับเงินเดือนในอันดับ ท.๑๑ ให้ดำเนินการดังนี้(๑)ให้คณะวิชาเสนอชื่อผู้มีคุณสมบัติตามหลักเกณฑ์ที่ ก.พ.อ.กำหนดต่อคณะกรรมการพิจารณาตำแหน่งทางวิชาการตามแบบคำขอรับการพิจารณากำหนดตำแหน่งศาสตราจารย์ ได้รับเงินเดือนในอันดับ ท.๑๑พร้อมด้วยผลงานทางวิชาการ(๒)ให้คณะกรรมการพิจารณาตำแหน่งทางวิชาการประเมินผลการสอนในสาขาวิชาที่แตกต่างไปจากสาขาวิชาเดิมของผู้ขอกำหนดตำแหน่งตามข้อ๓ โดยอาจแต่งตั้งคณะอนุกรรมการเพื่อประเมินผลการสอนได้ตามความเหมาะสม(๓)ให้คณะกรรมการพิจารณาตำแหน่งทางวิชาการแต่งตั้งกรรมการผู้ทรงคุณวุฒิเพื่อทำหน้าที่ประเมินผลงานทางวิชาการและจริยธรรมและจรรยาบรรณทางวิชาการตามวิธีการกำหนดไว้ในข้อ๖.๒.๓ ของประกาศ ก.พ.อ. เรื่องหลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์รองศาสตราจารย์ และศาสตราจารย์ (ฉบับที่ ๒) พ.ศ. ๒๕๕๐หากเสนอขอกำหนดตำแหน่งศาสตราจารย์ได้รับเงินเดือนในอันดับ ท.๑๑ ในสาขาวิชาเดิมตามข้อ ๒ให้แต่งตั้งกรรมการผู้ทรงคุณวุฒิจำนวนสามถึงห้าคนพิจารณาผลงานทางวิชาการและจริยธรรมและจรรยาบรรณทางวิชาการโดยการตัดสินของที่ประชุมให้ถือเสียงข้างมาก ทั้งนี้ ผลงานทางวิชาการจะต้องมีปริมาณคุณภาพ และความสม่ำเสมอต่อเนื่องที่แสดงความเป็นผู้ทรงคุณวุฒิในสาขาวิชานั้นและผลงานทางวิชาการต้องมีคุณภาพในระดับดีมากตามเกณฑ์ที่ ก.พ.อ.กำหนดสำหรับตำแหน่งศาสตราจารย์หากเสนอขอกำหนดตำแหน่งศาสตราจารย์ได้รับเงินเดือนในอันดับ ท.๑๑ ในสาขาวิชาที่แตกต่างไปจากสาขาวิชาเดิมตามข้อ ๓ให้แต่งตั้งกรรมการผู้ทรงคุณวุฒิจำนวนห้าคนพิจารณาผลงานทางวิชาการและจริยธรรมและจรรยาบรรณทางวิชาการโดยการตัดสินของที่ประชุมต้องได้รับคะแนนเสียงไม่น้อยกว่าสี่ในห้าเสียง ทั้งนี้ผลงานทางวิชาการจะต้องมีปริมาณ คุณภาพ และความสม่ำเสมอต่อเนื่องที่แสดงความเป็นผู้ทรงคุณวุฒิในสาขาวิชานั้นและผลงานทางวิชาการต้องมีคุณภาพในระดับดีเด่นตามเกณฑ์ที่ ก.พ.อ.กำหนดสำหรับตำแหน่งศาสตราจารย์โดยวิธีพิเศษ(๔)เมื่อคณะกรรมการพิจารณาตำแหน่งทางวิชาการพิจารณาความเห็นของคณะกรรมการผู้ทรงคุณวุฒิฯตาม (๓) แล้ว ให้นำเสนอต่อสภาสถาบันอุดมศึกษาพิจารณา(๕)เมื่อสภาสถาบันอุดมศึกษาพิจารณาอนุมัติแล้ว ให้แจ้ง ก.พ.อ. ทราบพร้อมส่งสำเนาคำสั่งแต่งตั้งคณะกรรมการผู้ทรงคุณวุฒิเพื่อทำหน้าที่ประเมินผลงานทางวิชาการและจริยธรรมและจรรยาบรรณทางวิชาการผลงานทางวิชาการตามข้อ ๒ (๒) (๓) และ (๔) และแบบคำขอ (ก.พ.อ. ๐๕) จำนวน ๑ ชุด ทั้งนี้ ก.พ.อ.อาจพิจารณาในสาระและความถูกต้องเหมาะสมของการพิจารณาอนุมัติและจะแจ้งผลการพิจารณาให้สภาสถาบันอุดมศึกษาทราบภายในหกสิบวันนับแต่วันที่ก.พ.อ. ได้รับเรื่องเว้นแต่ในกรณีมีเหตุผลและความจำเป็นที่ไม่อาจแจ้งผลการพิจารณาภายในกำหนดได้จะแจ้งให้สภาสถาบันอุดมศึกษาทราบข้อ ๕ แบบคำขอรับการพิจารณากำหนดตำแหน่งศาสตราจารย์ได้รับเงินเดือนในอันดับ ท.๑๑ (ก.พ.อ.๐๕) ให้เป็นไปตามที่กำหนดไว้ท้ายประกาศนี้ข้อ ๖ การใดที่มิได้กำหนดไว้ในประกาศนี้ให้เป็นไปตามที่กำหนดไว้ในประกาศก.พ.อ.เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์รองศาสตราจารย์และศาสตราจารย์ (ฉบับที่ ๒) พ.ศ. ๒๕๕๐ข้อ ๗ การพิจารณาแต่งตั้งบุคคลให้ดำรงตำแหน่งศาสตราจารย์ระดับ ๑๑ ที่อยู่ระหว่างดำเนินการตามหลักเกณฑ์และวิธีการที่กฎหมายกำหนดในวันที่ประกาศ ก.พ.อ. นี้ใช้บังคับให้ดำเนินการต่อไปจนแล้วเสร็จประกาศ ณ วันที่ ๒๓สิงหาคม พ.ศ. ๒๕๕๐วิจิตร ศรีสอ้านรัฐมนตรีว่าการกระทรวงศึกษาธิการประธาน ก.พ.อ.[เอกสารแนบท้าย]๑.เอกสารแนบท้ายประกาศ ก.พ.อ. เรื่องหลักเกณฑ์และวิธีการประเมินคุณสมบัติและผลงานทางวิชาการเพื่อให้ผู้ดำรงตำแหน่งศาสตราจารย์ได้รับเงินเดือนในอันดับ ท.๑๑ พ.ศ. ๒๕๕๐ (ก.พ.อ.๐๕)(ดูข้อมูลจากภาพกฎหมาย)ปริญสินีย์/ผู้จัดทำ๒ กุมภาพันธ์ ๒๕๕๔คุณากร/ผู้ตรวจ๑๘ สิงหาคม ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๑๑๕ ง/หน้า ๒๘/๑๗ กันยายน ๒๕๕๐